ପାଲିଭିଜୁମାବ, ଏକ ବିକ୍ରୟ ନାମ ସିନେଜିସ, ବ୍ରାଣ୍ଡ ନାମରେ ବିକ୍ରି ହେଉଛି, ହେଉଛି ଏକ ଔଷଧ ଯାହା ଅଧିକ ବିପଦ ଥିବା ଲୋକଙ୍କଠାରେ ଗମ୍ଭୀର ଶ୍ୱାସକ୍ରିୟା ସିନ୍ସିଟିଆଲ୍ ଜୀବାଣୁ  ( / ଆରଏସଭି) ସଂକ୍ରମଣକୁ ରୋକିବା ପାଇଁ ବ୍ୟବହୃତ ହୁଏ  । ଏଥିରେ ୬ ମାସରୁ କମ୍ ବୟସ୍କ ଓ ଅକାଳରେ ଜନ୍ମ ହୋଇଥିଲେ ଏବଂ ଦୁଇ ବର୍ଷରୁ କମ ବୟସର ପିଲା ହୃତ୍‌ପିଣ୍ଡ କିମ୍ବା ଫୁସଫୁସ ରୋଗରେ ଆକ୍ରାନ୍ତ ହୋଇଥିବା ଅନ୍ତର୍ଭୁକ୍ତ କରାଯାଏ । ଆରଏସଭି ଋତୁରେ ଏହା ମାଂସପେଶୀରେ   ଇଞ୍ଜେକ୍ସନ ଆକାରରେ ମାସକୁ ଥରେ ଦିଆଯାଏ । ସବୁଠାରୁ ସାଧାରଣ ପାର୍ଶ୍ୱ ପ୍ରତିକ୍ରିୟା ହେଉଛି ଜ୍ୱର ଏବଂ ରାସ୍। ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ୍ ଏବଂ କମ୍ ରକ୍ତ ପ୍ଲାଟେଲେଟ୍ ସ୍ତର ହୋଇପାରେ । ଏହା ବୟସ୍କ ଲୋକମାନଙ୍କଠାରେ ବ୍ୟବହୃତ ହୁଏ ନାହିଁ । ଏହା ଆରଏସଭିର ଫ୍ୟୁଜନ୍ ପ୍ରୋଟିନ୍ ଏ ବିରୁଦ୍ଧରେ ନିର୍ଦ୍ଦେଶିତ ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଫୁସଫୁସର କୋଷରେ ପ୍ରବେଶକୁ ଅବରୋଧ କରିଥାଏ । ୧୯୯୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୧୯୯୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ପାଲିଭିଜୁମାବ ଅନୁମୋଦିତ ହୋଇଥିଲା । କାନାଡାରେ ଏହାର ମୂଲ୍ୟ ପ୍ରାୟ ୭,୦୦୦ ସିଏଡି ଅଟେ । ଯୁକ୍ତରାଜ୍ୟରେ ଏହାର ମୂଲ୍ୟ ପ୍ରାୟ ୫୬୦ ପାଉଣ୍ଡ ଏବଂ ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧୦୦ ମିଗ୍ରା ପାଇଁ ପ୍ରାୟ ୩,୨୦୦ ଡଲାର ଥିଲା ।